גז'גוז' קריכוביאק

גז'גוז' קריכוביאק (בפולנית: Grzegorz Krychowiak; נולד ב-29 בינואר 1990 בגריפיצה שבפולין) הוא כדורגלן פולני, המשחק בעמדת הקשר אחורי בקבוצת  אבהא ובנבחרת פולין.

קריירה
קריכוביאק החל לשחק כדורגל במספר אקדמיות לנוער בכדורגל בפולין. בשנת 2005, בעודו בן, 15, עבר למחלקת הנוער של ארקה גדיניה הפולנית בה שיחק כעונה אחת. בשנת 2006 הצטרף למחלקת הנוער של ז'ירונדן דה בורדו הצרפתית. בשנת 2008 עלה קריכוביאק לקבוצת הבוגרים של המועדון. בעונתו הקראשונה בקבוצה, שותף הקשר האחורי רק בשני משחקי ליגה.

ב-26 בנובמבר 2009 הושאל לסטאד ריימס מהליגה הצרפתית השלישית עד לסוף העונה. באותה העונה עלתה הקבוצה לליגה המשנית בצרפת. לאחר מכן חתם קריכוביאק להשאלה לעונה נוספת בסטאד ריימס וזכה בתואר שחקן העונה של הקבוצה. ב-17 בנובמבר 2011 לאחר שחזר לז'ירונדן דה בורדו הושאל לנאנט עד לסוף העונה. ביוני 2012 חתם השחקן לשלוש שנים בסטאד ריימס שעלתה לליגת העל הצרפתית. סך הכל בכל השנים בסטאד ריימס רשם קריכוביאק 124 הופעות ליגה, וכבש 12 שערי ליגה.

ביולי 2014 חתם קריכוביאק בקבוצת הפאר הספרדית סביליה תמורת 4.5 מיליון אירו. ב-12 באוגוסט 2014 ערך השחקן את הופעת הבכורה שלו בקבוצה במסגרת הסופר קאפ האירופי בהפסד 0–2 לריאל מדריד. ב-27 במאי 2015 שיחק קריכוביאק בגמר הליגה האירופית וכבש שער בדקה ה-28 בניצחון 2–3 על דניפרו והיה לשחקן הפולני הרביעי שזוכה במפעל. ב-11 באוגוסט 2015 שיחק 120 דקות בהפסד 4–5 לברצלונה בסופר קאפ האירופי, ובתום אותה עונה זכה עם סביליה פעם שנייה בליגה האירופית, לאחר שפתח בהרכב הקבוצה למשחק הגמר בו גברה 1–3 על ליברפול.

ב-3 ביולי 2016 חתם קריכוביאק ל-5 שנים בפריז סן-ז'רמן תמורת 30 מיליון אירו. ב-30 באוגוסט 2017 הושאל לעונה אחת לווסט ברומיץ' אלביון. ביולי 2018 הושאל ללוקומוטיב מוסקבה הרוסית ובהמשך חתם בה.

נבחרת פולין
ב-18 בדצמבר 2008 ערך קריכוביאק את הופעת הבכורה שלו במדי נבחרת פולין במשחק הידידות נגד נבחרת סרביה ב-14 בנובמבר 2014 כבש הקשר האחורי את שער הבכורה שלו בנבחרת, בניצחון 0–4 על נבחרת גאורגיה במוקדמות יורו 2016. שבוע לאחר מכן כבש את שער הניצחון על נבחרת אירלנד בניצחון 1–2 במוקדמות המפעל. קריכוביאק כבש את פנדל הניצחון, בשמינית גמר יורו 2016 בניצחון 4–5 בפנדלים על נבחרת שווייץ, לאחר שהמשחק עצמו הסתיים ב-1-1.

נכלל בסגל נבחרת פולין לטורניר מונדיאל 2022.

תארים

קבוצתיים
סביליה
 הליגה האירופית (2): 2014/2015, 2015/2016

פריז סן-ז'רמן
 גביע האלופות הצרפתי (1): 2016
 הגביע הצרפתי (1): 2016/2017
 גביע הליגה הצרפתית (1): 2016/2017

אישיים
 נבחרת העונה בללה ליגה לשנת 2014/2015
 נבחרת העונה בליגה האירופית - 2014/2015, 2015/2016

קישורים חיצוניים

הערות שוליים 

כדורגלנים פולנים
קשרי כדורגל פולנים
כדורגלני בורדו
כדורגלני סטאד ריימס
כדורגלני נאנט
כדורגלני סביליה
כדורגלני פריז סן-ז'רמן
כדורגלני וסט ברומיץ' אלביון
כדורגלני לוקומוטיב מוסקבה
כדורגלני קרסנודאר
כדורגלני א.א.ק. אתונה
כדורגלני א-שבאב (ריאד)
כדורגלני נבחרת פולין
כדורגלני יורו 2016
כדורגלני מונדיאל 2018
כדורגלני יורו 2020
כדורגלני מונדיאל 2022
ספורטאים זרים בצרפת
ספורטאים פולנים בספרד
ספורטאים פולנים באנגליה
ספורטאים זרים ברוסיה
ספורטאים זרים ביוון
ספורטאים זרים בערב הסעודית
פולנים שנולדו ב-1990